**Narathiwat** (Bahasa Thai: นราธิวาสcode: th is deprecated )merupakan salah satu daripada wilayah terletak di selatan negara Thailand pesisiran menghadap Teluk Thailand di Semenanjung Tanah Melayu. Wilayah-wilayah yang berdekatan (dari hala barat ikut jam) adalah Yala dan Patani. Narathiwat bersempadan dengan Malaysia di bahagian selatan. Narathiwat terletak kira-kira 1,140 kilometer selatan Bangkok dan mempunyai keluasan 4,475 kilometer persegi.

Penamaan
--------

Nama setempat ia dalam Bahasa Melayu, Menara turut diserap menjadi nama **Bang Nara** (บางนราcode: th is deprecated ) atau **Bang Nak** (บางนาคcode: th is deprecated ) dalam bahasa Thai.

Nama Narathiwat diberikan Raja Rama VI pada tahun 1915 dari ungkapan bahasa Sanskrit नरcode: sa is deprecated  *nara* dan अधिवासcode: sa is deprecated  *adhivāsa* bermaksud "kediaman orang budiman".

Sejarah
-------

Pada asalnya, Narathiwat, bersama dengan Yala adalah sebahagian daripada kerajaan Patani yang merdeka. Sebelum itu Patani dikenali sebagai Langkasuka, iaitu menjadi Islam. Kemudian jatuh ke tangan Siam dan berada di bawah kerajaan Sukhothai dan kemudiannya Ayuthaya. Setelah kejatuhan Ayutthaya pada tahun 1767, Patani menjadi merdeka semula tetapi kembali kepada Thai sewaktu pemerintahan Raja Rama I. Pada 1909, Thai menakluki Patani akibat perjanjian yang dimeteraikan dengan Empayar British. Narathiwat dan Yala ditadbirkan secara berasingan. Di Yala terdapat sebuah pergerakan pemisah Patani yang kembali aktif pada 2004 setelah lama berdiam diri.

Demografi
---------

Narathiwat merupakan salah satu daripada empat wilayah Thai yang mempunyai majoriti penduduk yang beragama Islam; 82% adalah Muslim dan 17.9% adalah penganut agama Buddha. Lebih 80.4% daripada penduduknya boleh bertutur dalam Bahasa Melayu Kelantan dan selebihnya masyarakat Melayu di sini turut berdialek Patani yang hampir sama dengan dialek Melayu Kelantan. Kerajaan memanggil bahasa Melayu dialek Kelantan dan Patani ini sebagai bahasa Yawi, iaitu Jawi, panggilan terhadap tulisan Arab yang digunakan untuk menulis bahasa Melayu di selatan Thai.

Simbol
------

|  |  |
| --- | --- |
| Lambang wilayah Narathiwat | Lambang wilayah Narathiwat menunjukkan sebuah kapal yang memiliki layar yang bergambarkan seekor gajah putih. Gajah putih merupakan simbol diraja Thailand dan dipaparkan di sini bagi memperingati peristiwa gajah *Phra Sri Nararat Rajakarini* yang ditangkap di wilayah ini dan diberikan kepada raja Thai sebagai hadiah.

Simbol-simbol wilayah yang lain termasuk buah dokong (*Lansium domesticum*), pokok chengal (*Neobalanocarpus heimii*) dan bunga *Odontadenia macrantha*. |

Bahagian pentadbiran
--------------------

Narathiwat terbahagi kepada 13 buah kawasan pentadbiran (*Amphoe*), dibahagikan lagi kepada 77 daerah swapraja (*tambon*) dan 551 buah kampung (*mubaan*).

| Peta | Nombor | Nama | Thai | Melayu |
| --- | --- | --- | --- | --- |
|  |
| 1 | Mueang Narathiwat | เมืองนราธิวาส | Menara |
| 2 | Tak Bai | ตากใบ | Tabal |
| 3 | Bacho | บาเจาะ | Bachok |
| 4 | Yi-ngo | ยี่งอ | Jeringa |
| 5 | Ra-ngae | ระแงะ | Rengit |
| 6 | Rueso | รือเสาะ | Resak |
| 7 | Si Sakhon | ศรีสาคร | Saka, Kula Kaway |
| 8 | Waeng | แว้ง | Weng |
| 9 | Sukhirin | สุคิริน | ? |
| 10 | Su-ngai Kolok | สุไหงโก-ลก | Sungai Golok |
| 11 | Su-ngai Padi | สุไหงปาดี | Sungai Padi |
| 12 | Chanae | จะแนะ | Chendik |
| 13 | Cho-airong | เจาะไอร้อง | Jok Irong |

Kekecohan
---------

Sejak awal tahun 2004, beberapa insiden kerusuhan dan kekecohan telah melanda selatan Thailand, terutama sekali di wilayah-wilayah Narathiwat, Yala, dan Patani. Kawasan-kawasan ini didiami oleh majoriti penduduk Melayu Islam dan aktiviti gerakan pemisah telah aktif sejak tahun 1980-an. Penduduk-penduduk di sini tidak berasa senang dengan reaksi keras kerajaan pusat terhadap aktiviti gerakan pemisah tersebut. Kebanyakkan mereka juga tidak puas hati dengan beberapa polisi kerajaan pusat yang memperlakukan mereka dengan cara berbeza dari kaum etnik Thai. 

Pada 26 Oktober 20004, 78 orang telah meninggal dunia akibat kesesakan nafas setelah kesemuanya dimasukkan di dalam trak polis akibat ditangkap di atas tuduhan rusuhan di daerah tersebut dan sekelilingnya. 

Pada 7 November 2004, Menteri Pertahanan Thai telah megatakan bahawa lebih kurang 700 orang telah tercedera atau terkorban akibat kekacauan yang berlaku di selatan Thailand sejak Januari.

Tarikan
-------

* **Masjid Pusat Narathiwat**

* **Taman Buddha Khao Kong**

* **Pra Buddha Thaksin Ming Monkol**

Pengangkutan
------------

### Penerbangan

Lapangan Terbang Narathiwat mempunyai penerbangan terus dari dan ke Bangkok setiap hari, yang dikendalikan oleh Air Asia, berlepas dari Bangkok pada waktu pagi & meninggalkan Narathiwat ke Bangkok pada sebelah petang.
Satu lagi syarikat penerbangan tempatan bernama Nok Air menggantung operasi hariannya Bangkok<->Narathiwat sehingga kini kerana banjir besar di Bangkok sejak Q4 tahun 2011.

Rujukan
-------

1. ↑  ประพนธ์ เรืองณรงค์. "บทผนวกเกียรติยศ". ใน *รัฐปัตตานีใน "ศรีวิชัย" เก่าแก่กว่ารัฐสุโขทัยในประวัติศาสตร์.* สุจิตต์ วงษ์เทศ (บรรณาธิการ). พิมพ์ครั้งที่ 2. กรุงเทพฯ:มติชน. 2547, หน้า 350
2. ↑  ประกาศ เปลี่ยนชื่อเมืองบางนรา เป็นเมืองนราธิวาส (PDF). *Royal Gazette* (dalam bahasa Thai). **32** (0 ก): 145. August 8, 1915.

Pautan luar
-----------

* Laman Pertubuhan Pembebasan Patani Bersatu
* Laman Kebudayaan Islam Selatan Diarkibkan 2007-09-29 di Wayback Machine
* "700 casualties since January" - artikel berita daripada Xinhua
* "78 killed following riot" - artikel berita daripada MSNBC Diarkibkan 2011-11-03 di Wayback Machine

|  |  | Wilayah Pattani | *Teluk Thailand* |  |
| Wilayah Yala |  |  |
|    **Wilayah Narathiwat**     |
|  |
|  Perak Darul Ridzuan,  Malaysia |  |  Kelantan,  Malaysia |

| * l
* b
* s
Wilayah di Thailand |
| --- |
| **Ibu negara: Bangkok** |
| Utara | Chiang Mai  · Chiang Rai  · Lampang  · Lamphun  · Mae Hong Son  · Nan  · Phayao  · Phrae  · Uttaradit | Wilayah di Thailand |
| Timur Laut | Amnat Charoen  · Bueng Kan  · Buriram  · Chaiyaphum  · Kalasin  · Khon Kaen  · Loei  · Maha Sarakham  · Mukdahan  · Nakhon Phanom  · Nakhon Ratchasima  · Nongbua Lamphu  · Nong Khai  · Roi Et  · Sakhon Nakhon  · Sisaket  · Surin  · Ubon Ratchathani  · Udon Thani  · Yasothon |
| Tengah | Ang Thong  · Chainat  · Kamphaeng Phet  · Lopburi  · Nakhon Nayok  · Nakhon Pathom  · Nakhon Sawan  · Nonthaburi  · Pathum Thani  · Phetchabun  · Phichit  · Phitsanulok  · Phra Nakhon Si Ayutthaya  · Samut Prakan  · Samut Sakhon  · Samut Songkhram  · Saraburi  · Sing Buri  · Sukhothai  · Suphan Buri  · Uthai Thani  · |
| Barat | Kanchanaburi  · Phetchaburi  · Prachuap Khiri Khan  · Ratchaburi  · Tak |
| Timur | Chachoengsao  · Chanthaburi  · Chonburi  · Prachinburi  · Rayong  · Sa Kaeo  · Trat |
| Selatan | Chumphon  · Krabi  · Nakhon Si Thammarat  · Narathiwat  · Pattani  · Phang Nga  · Phattalung  · Phuket  · Ranong  · Satun  · Songkhla  · Surat Thani  · Trang  · Yala |


|  |  |
| --- | --- |
| Ikon tunas | Rencana berkenaan Thailand ini ialah rencana tunas. Anda boleh membantu Wikipedia dengan mengembangkannya. |

* l
* b
* s